**ΑΠΟΦΑΣΕΙΣ ΠΥΣΠΕ-ΠΥΣΔΕ 04-09-2019**

Συνεδρίασε σήμερα, Τετάρτη 04-09-2019, στις 14:00 το ΠΥΣΔΕ Έβρου από κοινού με το ΠΥΣΠΕ Έβρου, με παρόντα μέλη, από το ΠΥΣΔΕ, τους : Αποστολακούδη Στέργιο, Λημνιό Νικόλαο, Πλακωτή Ελένη, Κουσινίδη Χάρη και Καλόγερο Γεώργιο.

Θέματα ημερήσιας διάταξης:

1. Κατανομή εκπαιδευτικών κοινών ειδικοτήτων Πρωτοβάθμιας και Δευτεροβάθμιας Εκπαίδευσης για συμπλήρωση του υποχρεωτικού διδακτικού τους ωραρίου κατ’ εφαρμογή των διατάξεων της περίπτωσης 6, παρ. 1 του άρθρου 25 του ν. 4203/2013, όπως αντικαταστάθηκε με την περίπτωση α της παρ. 5 του άρθρου 33 του ν. 4386/2016 και συμπληρώθηκε με το άρθρο 46 του ν.4415/2016.

Το ΠΥΣΠΕ ενημέρωσε ότι έχει τα κάτωθι κενά στις κοινές ειδικότητες:

ΠΕ05: Κενό 8ωρών στο Σουφλί/Κενό 2ωρών στα Λάβαρα/Κενό 6ωρών στο Διδ/χο/Κενό 4ωρών στους Μεταξάδες/Κενό 16ωρών στην Ορεστιάδα/Κενό 2ωρών στα Δίκαια/Κενό 2ωρών στη Βύσσα.

ΠΕ07: Κενό 6ωρών στις Φέρες/Κενό 4ωρών στο Τυχερό/Κενό 2ωρών στα Λάβαρα/Κενό 6ωρών στον Απαλό/Κενό 4ωρών στην Άνθεια/Κενό 2ωρών στο Σουφλί/Κενό 20ωρών στο Διδ/χο.

ΠΕ11: 1 ολόκληρο κενό στα Ρίζια/2 ολόκληρα κενά στην Ορεστιάδα/1 ολόκληρο κενό στο Διδ/χο/1 ολόκληρο κενό στο Σουφλί με το Σιδηρώ/13ώρες στα Λάβαρα.

Στην συνέχεια ακολούθησε διάλογος κατά τον οποίο ο Πρόεδρος του ΠΥΣΔΕ διαμαρτυρήθηκε εντόνως για το γεγονός ότι το ΠΥΣΠΕ προέβη λίγες μέρες πριν την κοινή συνεδρίαση στην τοποθέτηση των συναδέλφων αυτών των ειδικοτήτων που ανήκουν στην Α/θμια με αποτέλεσμα να αδικούνται οι συνάδελφοι της Δ/θμιας που πρόκειται να διατεθούν στην Α/θμια, καθώς θα βρουν διαμορφωμένη μία εις βάρος τους κατάσταση.

Αποφασίστηκε ως εκ τούτου η διακοπή της κοινής συνεδρίασης για την επόμενη εβδομάδα, για να εκτιμηθούν τα νέα δεδομένα (εκκρεμεί και η στελέχωση του Γραφείου Φυσικής Αγωγής).